Haanja kõrgustik
Haanja kõrgustik on maastikurajoon Kagu-Eestis. Haanja kõrgustik on liustikutekkeline pinnavorm. Kõrgustiku on kuhjanud kuni 160 meetri kõrgusele aluspõhjakõrgendikule mandrijääliustik viimasel jääajal. Pinnakattes eristatakse kuni viite eri vanusega moreeni, koos nende vahele jäävate liiva, kruusa ja savikihtidega võib pinnakatte paksus ulatuda 180 meetrini. Kõrgustiku lõunaosa jääb Lätisse ja idanurk Venemaale. Lätis olevat ala tuntakse seal Alūksne kõrgustikuna (tuntud ka Ida-Vidzeme kõrgustikuna). Kõrgustiku idaosa nimetatakse Vaaksaare kõrgustikuks. Talvine Haanja kõrgustik Suur Munamägi Haanja kõrgustikul Haanja Munamäe tornist vaadatuna